Kreuso kyšulys

Kreuso kyšulys (,  – 'kryžių kyšulys') – kyšulys šiaurės rytų Ispanijoje, Katalonijoje, toliausiai į rytus nutolusi žemyninė Ispanijos vieta bei toliausiai rytuose esanti Pirėnų pusiasalio vieta. Kyšulys yra į šiaurę nuo Roseso įlankos, išsišovęs į Viduržemio jūrą, 25 km nuo Prancūzijos sienos. Užima 190 km² plotą. Paviršius uolingas, iškyla iki 672 m aukščio.

Kreuso kyšulys patenka į Kadakeso savivaldybę, yra netoli Salvadoro Dali gimtinės Figereso. Dailininkas dažnai lankydavosi Port Ljigato pajūrio kaimelyje. Kita didesnė gyvenvietė – El Port de la Selva. Pusiasalyje yra senovinis (IX–XI a.) benediktinų Rodos Šv. Petro vienuolynas. 1998 m. Kreuso kyšulys paskelbtas gamtos parku.

Kategorija:Europos kyšuliai
Kategorija:Ispanijos geografija
Kategorija:Katalonijos geografija